**Priporočila za osebe, ki potujejo na Kitajsko ali se s Kitajske vračajo**

Potovanje v katerokoli državo z visoko stopnjo prenosa respiratornih virusov, posebej virusa SARS-CoV-2, povečuje tveganje za okužbo, poleg tega pa je ponekod lahko otežen dostop do zdravstvenih storitev. Število primerov covida-19 na Kitajskem je trenutno zelo visoko.

Če potujete na Kitajsko, priporočamo, da:

* pred potovanjem prejmete **vse priporočene** **odmerke cepiva** proti covidu-19, vključno s poživitvenimi odmerki.
* v zaprtih prostorih, tudi med potovanjem z letalom, in kjer se zadržuje veliko ljudi, **nosite masko**. Priporočamo uporabo medicinske obrazne maske tipa IIR ali masko tipa FFP2/N95/KN95, ki pokriva nos in usta ter mora dobro tesniti. To je še posebej pomembno, če spadate v ranljivo skupino ali se pri vas pojavijo simptomi okužbe dihal (izcedek iz nosu, bolečine v žrelu, kašljanje, kihanje, …).
* **če zbolite, poiščete zdravniško pomoč** in se, če imate možnost, čimprej testirate.
* skrbite za ustrezno **higieno rok in kašlja** in se čimbolj **izogibate javnim prostorom**, v katerih se zadržuje veliko število oseb, vključno z uporabo javnega prevoza, kar velja zlasti za ranljive osebe.
* pri načrtovanju poti **spremljate epidemiološko situacijo** **na destinaciji** in se pozanimate o možnostih oskrbe v primeru, da na potovanju zbolite. Preverite, ali vaše **zdravstveno zavarovanje** zagotavlja polno kritje zdravstvene oskrbe v državi potovanja.

Če se s Kitajske vračate priporočamo, da:

* preverite **vstopne pogoje** na letališčih (vključno s tranzitnimi leti) na primer, ali je ob vstopu potrebno predložiti rezultat testa na okužbo s SARS-CoV-2.
* v zaprtih javnih prostorih, tudi med potovanjem z letalom, **nosite masko**. Priporočamo uporabo medicinske obrazne maske tipa IIR ali masko tipa FFP2/N95/KN95, ki pokriva nos in usta ter mora dobro tesniti. To je še posebej pomembno, če spadate v ranljivo skupino ali se pri vas pojavijo simptomi okužbe dihal (izcedek iz nosu, bolečine v žrelu, kašljanje, kihanje, …).
* pozorno **spremljate svoje zdravstveno stanje 7 dni** po vrnitvi.
* **če zbolite, ostanete doma** in se, če imate možnost, čimprej testirate.
* skrbite za ustrezno **higieno rok in kašlja** in se čimbolj **izogibate javnim prostorom**, **v katerih se zadržuje veliko število oseb**, vključno z uporabo javnega prevoza.